Oficialusis leidinys L 351 , 28/12/2002 p. 0001 - 0002



Tarybos reglamentas (EB) Nr. 2345/2002 2002 m. gruodžio 16 d. dėl protokolo, nustatančio žvejybos galimybes ir finansinį indėlį laikotarpiui nuo 2002 m. rugpjūčio 3 d. iki 2004 m. rugpjūčio 2 d., kaip nurodyta Susitarime dėl žvejybos už Angolos ribų tarp Europos ekonominės bendrijos ir Angolos Respublikos Vyriausybės, sudarymo EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 37 straipsnį kartu su 300 straipsnio 2 dalimi ir 300 straipsnio 3 dalies pirmos pastraipos pirmuoju sakiniu, atsižvelgdama į Komisijos pasiūlymą, atsižvelgdama į Europos Parlamento nuomonę [1], kadangi: (1) Pagal Susitarimą dėl žvejybos už Angolos ribų tarp Europos ekonominės bendrijos ir Angolos Respublikos [2] abi šalys derėjosi, siekdamos prie sutarties pridėto protokolo paraiškos padavimo laikotarpio pabaigoje nustatyti būtinus sutarties pataisymus ar papildymus. (2) Šių derybų rezultatas buvo 2002 m. birželio 30 d. parafuotas naujas protokolas, nustatantis žvejybos galimybes ir finansinį indėlį laikotarpiui nuo 2002 m. rugpjūčio 3 d. iki 2004 m. rugpjūčio 2 d., kaip nurodyta pirmiau minėtame Susitarime. (3) Bendrija yra suinteresuota patvirtinti minėtą protokolą. (4) Žvejybos galimybių paskirstymo metodas tarp valstybių narių turėtų būti nustatytas remiantis tradiciniu žvejybos galimybių paskirstymu pagal Susitarimą dėl žvejybos, PRIĖMĖ ŠĮ REGLAMENTĄ: 1 straipsnis Šiuo Reglamentu Bendrija patvirtinama protokolą, nustatantį žvejybos galimybes ir finansinį indėlį laikotarpiui nuo 2002 m. rugpjūčio 3 d. iki 2004 m. rugpjūčio 2 d., kaip nurodyta Susitarime dėl žvejybos už Angolos ribų tarp Europos ekonominės bendrijos ir Angolos Respublikos Vyriausybės. Prie šio Reglamento [3] pridedamas Protokolo tekstas. 2 straipsnis Protokole nustatytos žvejybos galimybės tarp valstybių narių paskirstomos taip: —krevečių laivai: — Ispanija | 6550 BRT per mėnesį, vidutiniškai per metus, 22 laivai, | —giliavandeniai žvejybos laivai: — Ispanija | 1850 BRT per mėnesį, vidutiniškai per metus, | — Portugalija | 1100 BRT per mėnesį, vidutiniškai per metus, | — Italija | 750 BRT per mėnesį, vidutiniškai per metus, | — Graikija | 500 BRT per mėnesį, vidutiniškai per metus, | —šaldikliai tunų seineriai: — Prancūzija | 6 laivai, | — Ispanija | 9 laivai, | —paviršiaus ilgalaineriai: — Portugalija | 4 laivai, | — Ispanija | 14 laivai, | —pelaginiai žvejybos laivai: —Nyderlandai ir (arba) Airija | 2 laivai. | Kai valstybių narių pateiktos licencijų paraiškos neaprėpia visų protokole nustatytų žvejybos galimybių, Komisija gali svarstyti licencijų paraiškas iš bet kurios kitos valstybės narės. 3 straipsnis Šiuo dokumentu Tarybos pirmininkas įgaliojamas paskirti asmenis, kuriems suteikiama teisė pasirašyti Susitarimą, kad jis susaistytų Bendriją. 4 straipsnis Šis reglamentas įsigalioja trečią dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2002 m. gruodžio 16 d. Tarybos vardu Pirmininkas M. Fischer Boel [1] 2002 m. gruodžio 5 d. pateikta nuomonė (dar nepaskelbta Oficialiajame leidinyje). [2] OL L 341, 1987 12 3, p. 2. [3] OL L 351, 2002 12 28, p. 92. --------------------------------------------------